Anita Moorjani

Anita Moorjani''' (Singapur, 1959) Hong Kongeko idazle eta hizlaria da, ospetsu bihurtu zena ezohiko heriotza mugako esperientzia (HME) izan zuelako 2006an. 2012an "Dying to be Me" ("Ni izateko hiltzen", euskaraz) best-sellerra idatzi zuen  New York Times Best Seller List The New York Times . 

2002an medikuek Hodgkinen linfoma diagnostikatu ziotenean, berak ohiko tratamendu medikoa errefusatu zuen. Horren ondorioz, bere osasun-egoera nabarmen okertu zen, eta 2006ko otsailean, hiltzear zegoela, bere senideek Hong Kongeko ospital batera eraman zuten. Bertan, onkologoek bere senarrari esan zioten minbizia oso hedatuta zegoela, Anitaren organoak huts egiten ari zirela eta 36 ordutan, gehienez, hilko zela  Rivas, Titus; Dirve, Anny; Smit, Rudolf H.: El Yo no muere, Iands Publications (2019) 190-191 orr. ISBN: 13:978-0-9975608-6-2 .

Anita koman sartu zen eta koma egoeran egon zen 30 orduz. Bitarte horretan, heriotza mugako esperientzia bizia izan zuen: klinikoki hilda zegoen bitartean, bere gorputza "ikusi" zuen goitik, eta baita bere aldamenean gertatzen zen guztia ere. Gero, zoriontasun eta betetasun sentsazio atsegin batean murgildu zen, eta harrera egitera zetozkion izaki batzuk ikusi zituen, bere hildako aita tartean. Honekin komunikazio bat izan zuen, eta bukaeran honek esan zion bere hiltzeko ordua oraindik ez zela eta bere gorputzera itzuli behar zuela.

Medikuen harridurarako, Anita komatik irten eta laster osatuz hasi zen. Bere HME ez litzateke berezia izango (milaka pertsona baitira mundu osoan antzeko esperientziak urtero dituztenak) bere sendatze prozesu harrigarriagatik izan ez balitz. Izan ere, esnatu bezain laster bere organoak hasi ziren berriz funtzionatzen, gorputz osoan zituen koskorrak eta tumoreak hasi ziren txikitzen eta desagertzen, jaten hasi zen eta aste gutxitan biopsia berriek ez zuten minbiziaren arrastorik aurkitu. Hilabete eta erdian medikuek alta eman zioten. Esan behar da komatik irten eta gero Moorjanik kimioterapiaren tratamendu bat egitea onartu zuela   Real Talk World (2010)   Rivas, Titus; Dirve, Anny; Smit, Rudolf H.: El Yo no muere, Iands Publications (2019) 191-193 orr. ISBN: 13:978-0-9975608-6-2 .

 Sendatze harrigarriaren balizko azalpenak 

Mediku-txosten ugarik Anita Moorjaniren ezohiko sendaketa berresten dute. Hainbat urtetan bere gaitzaren bilakaera eta bere gainbehera fisikoa ikusi zuen Walker doktoreak sendaketa horrentzat inongo azalpenik ez zuela adierazi zuen  experiences University of Virginia, School of Medicine 

Peter Ko onkologo estatubatuarra kasu honetaz interesatu zen, eta Hong Kongera joan zen ikertzera. Mediku-txostenak aztertu ondoren zera ondorioztatu zuen: Moorjni, HME izan aurretik zeukan egoera fisiko kritikoa dela-eta, hil egin behar izan zuela  Rivas, Titus; Dirve, Anny; Smit, Rudolf H.: El Yo no muere, Iands Publications (2019) 190-192 orr. ISBN: 13:978-0-9975608-6-2 . Kok bere ondorioak beste onkologo batzuei bidali zizkien, eta horiek azaldu zioten inoiz ez zutela eduki Moorjaniren bezalako kasurik.

Anita Moorjaniren heriotza mugako esperientzia eta bere sendaketa harrigarria ospetsu bihurtu ziren mundu osoan, bereziki 2012tik aurrera, bere liburua argitaratu ondoren (Dying to be Me''). Hainbat sendagilek bat-bateko sendaketa bati egotzi zioten kasua, literatura medikoan jasota dagoen eta azalpenik ez duen aparteko fenomeno urriari.

T.K. Chan doktoreak, Hong Kongeko ospitalean Moorjani zaindu zuenak koman zegoen bitartean, azaldu zuen komatik irten ondoren gaixoari eman zioten kimioterapia izan zela bere bizkortze prozesua abian jarri zuena. Beste aditu batzuek zalantzan jarri dute hori, egun gutxitan Moorjanik ezusteko hobekuntza izan zuelako, eta huts egiten ari ziren bere organoek ezin izango zutelako kimioterapia jasan beste "zerbait" gertatu izan ez balitz. T.K. Chan doktoreak, dena den, Anitari berari aitortu zion ezin zuela bere sendaketa azaldu, nahiz eta gero iritziz aldatu kazetariek elkarrizketatu ziotenean  Waldinger, Joey: the Jewish day of repentance, a reminder of self-love n Anita Moorjani to give her first speech to a Jewish temple on Yom Kippur beverlypress.com .

 Erreferentziak 

Kanpo estekak 

Kategoria: Heriotza mugako esperientziak